ಈಗ ಲೋಕಸಭಾ ಚುನಾವಣೆ ನಡೆದರೆ ಎನ್‍ಡಿಎಗೆ 362 ಸ್ಥಾನ!

– ಕರ್ನಾಟಕದಲ್ಲಿ ಬಿಜೆಪಿಗೆ 23 ಸೀಟ್

ನವದೆಹಲಿ: ದೇಶದಲ್ಲಿ ಕೂಡಲೇ ಲೋಕಸಭಾ ಚುನಾವಣೆ ನಡೆದರೆ ಬಿಜೆಪಿ ನೇತೃತ್ವದ ಎನ್‍ಡಿಎ 362 ಸ್ಥಾನ ಗೆಲ್ಲುವ ಮೂಲಕ ಮತ್ತೆ ಅಧಿಕಾರಕ್ಕೆ ಏರಲಿದೆ ಎಂಬ ಸಮೀಕ್ಷಾ ವರದಿಯೊಂದು ಹೊರಬಿದ್ದಿದೆ.

ಈಗ ತಕ್ಷಣ ಚುನಾವಣೆ ನಡೆದರೆ ಬಿಜೆಪಿ 362 ಸ್ಥಾನ ಗೆಲ್ಲಲಿದೆ. ಯುಪಿಎ ಮೈತ್ರಿಕೂಟ 97, ಪ್ರಾದೇಶಿಕ ಪಕ್ಷಗಳು, ಪಕ್ಷೇತರರು 84 ಸ್ಥಾನ ಗೆಲ್ಲಲಿದ್ದಾರೆ. ಕರ್ನಾಟಕದಲ್ಲಿ ಬಿಜೆಪಿ 23, ಕಾಂಗ್ರೆಸ್ 4 ಹಾಗೂ ಜೆಡಿಎಸ್ 1 ಸ್ಥಾನ ಗೆಲ್ಲಲಿದೆ ಎಂದು ಇಂಡಿಯಾ ಟಿವಿ ನಡೆಸಿರುವ ವರದಿ ಮೂಲಕ ಬಹಿರಂಗವಾಗಿದೆ. ಇದನ್ನೂ ಓದಿ: ದಕ್ಷಿಣ ಕನ್ನಡದಲ್ಲಿ ವರುಣನ ಆರ್ಭಟ – 4 ತಾಲೂಕಿನ ಶಾಲೆಗಳಿಗೆ ರಜೆ

ಯಾರಿಗೆ ಎಷ್ಟು ಸ್ಥಾನ:
ಎನ್‍ಡಿಎ ಮೈತ್ರಿಕೂಟ ಎನ್‍ಡಿಎ 362 ಸ್ಥಾನ ಶೇ.41, ಯುಪಿಎ 97 – ಶೇ.28, ಇತರರು 84 – ಶೇ.31. ಇಂಡಿಯಾ ಟಿವಿ ನಡೆಸಿದ ‘ವಾಯ್, ಆಫ್ ದ ನೇಷನ್’ ಸಮೀಕ್ಷೆಯಲ್ಲಿ ಈ ಅಂಕಿ ಅಂಶಗಳಿದ್ದು, ಜು.11 ರಿಂದ 24ರ ಅವಧಿಯಲ್ಲಿ ದೇಶದ 543 ಲೋಕಾಸಭಾ ಸ್ಥಾನಗಳ ಪೈಕಿ 113 ರಲ್ಲಿ 34,000 ಜನರನ್ನು ಸಂದರ್ಶಿಸಿ ಸಮೀಕ್ಷೆ ವರದಿ ತಯಾರಿಸಲಾಗಿದೆ.

ಕರ್ನಾಟಕದಲ್ಲಿ ಬಿಜೆಪಿಗೆ ಜೈ – 23 ಸೀಟ್:
ಕರ್ನಾಟಕದಲ್ಲಿ ಈಗ ಲೋಕಸಭಾ ಚುನಾವಣೆ ನಡೆದರೆ 28 ಸ್ಥಾನಗಳ ಪೈಕಿ ಬಿಜೆಪಿ 23, ಕಾಂಗ್ರೆಸ್ 4 ಮತ್ತು ಜೆಡಿಎಸ್ 1 ಸ್ಥಾನ ಗೆಲ್ಲಲಿದೆ. ಕಳೆದ ಚುನಾವಣೆಯಲ್ಲಿ ಕರ್ನಾಟಕದಲ್ಲಿ ಬಿಜೆಪಿ 25, ಕಾಂಗ್ರೆಸ್ 1, ಜೆಡಿಎಸ್ 1, ಪಕ್ಷೇತರರು(ಸುಮಲತಾ ಅಂಬರೀಶ್) 1 ಸ್ಥಾನ ಗೆದ್ದುಕೊಂಡಿದ್ದರು. ಇದನ್ನೂ ಓದಿ: ಐಎಎಸ್ ಅಧಿಕಾರಿ ರೋಹಿಣಿ ಸಿಂಧೂರಿಗೆ ನೋಟಿಸ್

ಇತರ ರಾಜ್ಯಗಳಲ್ಲಿ ಎಷ್ಟು?:
ಉತ್ತರ ಪ್ರದೇಶ ಒಟ್ಟು 80 ಸ್ಥಾನ
ಎನ್‍ಡಿಎ 76, ಯುಪಿಎ 2, ಇತರರು 2

ಮಹಾರಾಷ್ಟ್ರದ ಒಟ್ಟು ಸ್ಥಾನ 48
ಎನ್‍ಡಿಎ 37, ವಿಪಕ್ಷಗಳು 11

ತಮಿಳುನಾಡು ಒಟ್ಟು ಸ್ಥಾನ 39
ಡಿಎಂಕೆ ಮೈತ್ರಿಕೂಟ 38, ಎನ್‍ಡಿಎ 1

ಪಶ್ಚಿಮ ಬಂಗಾಳ ಒಟ್ಟು ಸ್ಥಾನ 42,
ಟಿಎಂಸಿ 26, ಎನ್‍ಡಿಎ 14, ಯುಪಿಎ 2

ಬಿಹಾರ ಒಟ್ಟು ಸ್ಥಾನ 40
ಎನ್‍ಡಿಎ 35, ಯುಪಿಎ 5,

ಗುಜರಾತ್ ಒಟ್ಟು ಸ್ಥಾನ 26
ಎನ್‍ಡಿಎ 26, ಯುಪಿಎ 0.

Live Tv
[brid partner=56869869 player=32851 video=960834 autoplay=true]